# Toki o Kakeru Shōjo

Toki wo Kakeru Shōjo (japonieraz: 時をかける少女, 'denboraren bidez jauzi egiten zuen neska) animaziozko film japoniarra da, 2006an estreinatua. Yasutaka Tsutsuik 1967an idatzitako Toki wo Kakeru Shōjo eleberrian oinarrituta dago. Istorioaren trama nagusia partekatzen dute, denboran salto egiteko neska batena, baina protagonista desberdin batekin. Zientzia fikziozko eta amodiozko pelikula da, Satoko Okuderak idatzia eta Mamoru Hosodak zuzendua. Pelikula Madhousek produzitu eta Kadokawa Herald Pictures-ek banatu zuen. Espainian banaketa Selecta Visioni dagokio, bai DVD eta Blu-Ray edizioak baita Digibook edizioa pelikulari buruzko liburu batekin datorrena.

## Sinopsia

Makoto Konno bigarren hezkuntzako ikaslea da. Denbora gehiena institutuko bere lagunekin, Chiaki Mamiya eta Kousuke Tsuda, pasatzen du, ikasgelan eta ikasgelatik kanpo, batez ere beisbolean jolasten. Ikasturtea amaitzear daude eta kezkatuta dago hainbeste ikusiko ez dituelako. Nahi gabe, Makotok denboran zehar salto egiteko gaitasuna eskuratzen du. Horrela, gaitasun hau bere probetxurako erabiltzen du etorkizunean izan ditzakeen ondorioez kezkatu gabe, eta berarentzat onak diren aldaketak negatiboki eragingo dute bere etorkizunean.

## Pertsonaiak

| Pertsonaia | Ahotsa (JP) | Ahotsa (ESP) | Deskribapena |
| Makoto Konno | Riisa Naka | Nuria Trifol | Pelikulako protagonista. 17 urteko bigarren hezkuntzako ikasle baldar bat da, ez dakiena zer ikasi nahi duen. Egunak bere bi lagun onenekin, Chiaki eta Kousuke, pasatzen ohi ditu beisbolean jolasten. Istripu baten ondoren, denboran salto egiteko ahalmena lortzen du. |
| Chiaki Mamiya | Takuya Ishida | Ángel De Gracia | Makotoren lagunik onenetarikoa. Duela gutxi heldu zen institutura eta, Makoto bezala, ez da oso ikasle ona. Gutxi ezagutzen da bere bizitzaren inguruan. |
| Kousuke Tsuda | Mitsutaka Itakura | Eduard Itchart | Makotoren lagunik onenetarikoa. Ikasle oso aplikatua da eta Makotori eta Chiakiri sermoia botatzen ohi die serio jar daitetzen. |
| Kazuko Yoshiyama | Sachie Hara | Marta Barbará | Makotoren izeba eta nobela originalaren protagonista. Makotori denboran saltuak egiteari buruz hitz egiten dio. |
| Kaho Fujitani | Mitsuki Tanimura | Carmen Ambrós | Makotoren gelakidea. Kousuke gustatzen zaio. |
| Yuri Hayakawa | Ayami Kakiuchi | Ana Pallejà | Makotoren lagun ona. Chiakirengan interesa erakusten du. |
| Miyuki Konno | Yuki Sekido | Graciela Molina | Makotoren ahizpa txikia. |
| Moriko Uesugi | Shiori Yokohari | Ariadna Jiménez | Kahoren lagunak. Makotorengana hurbiltzen dira Kousukeri buruz gehiago jakiteko eta Kahori laguntzeko. |
| Sekimi Nowake | Sonoka Matsuoka | Carmen Calvell | Kahoren lagunak. Makotorengana hurbiltzen dira Kousukeri buruz gehiago jakiteko eta Kahori laguntzeko. |
| Fukushima irakaslea | Fumihiko Tachiki | Carlos Di Blasi | Makotoren irakaslea. |
| Soujiro Takase | Yôji Matsuda | Carlos Lladó | Makotoren gelakidea. Berarekin lan egiten du klasean sukaldatzen daudenean. |
| Makotoren ama | Midori Andô | Mª Rosa Guillén | Makotoren gurasoak. |
| Makotoren aita | Utakawa Katsura | Carlos Di Blasi | Makotoren gurasoak. |

## Produkzioa
### Produkzio taldea

| Zuzendaritza | Mamoru Hosoda |
| Produkzioa | Takashi Watanabe Yuichiro Saito |
| Gidoia | Satoko Okudera |
| Pertsonaien diseinua | Yoshiyuki Sadamoto |
| Musika | Kiyoshi Yoshida |
| Argazkia | Yoshihiro Tomita |
| Muntaia | Shigeru Nishiyama |
| Produktora | Madhouse |
| Banaketa | Kadokawa Herald Pictures |

### Egokitzapenak

Pelikula hau bezala, Yasutaka Tsutsuiren eleberriak ikus-entzunezko beste hainbat egokitzapen izan ditu.
| Urtea | Izenburua | Mota | Zuzendaria | Iraupena |
| 1972 | Time Traveller | Telesaila | Kazuya Satō | 30 minutu (6 atal) |
| 1972 | Zoku Time Traveller | Telesaila | Kazuya Satō | 30 minutu (4 atal) |
| 1983 | Toki o Kakeru Shōjo | Pelikula | Nobuhiko Obayashi | 104 minutu |
| 1985 | Toki o Kakeru Shōjo | Getsuyō Drama Landerako atal berezia | Masaru Takahashi | 70 minutu |
| 1994 | Toki o Kakeru Shōjo | Telesaila | Masayuki Ochiai Yuichi Sato | 45 minutu (5 atal) |
| 1997 | Toki o Kakeru Shōjo | Pelikula | Haruki Kadokawa | 106 minutu |
| 2002 | Toki o Kakeru Shōjo (Morning Musume: Shinshun! Love Stories) | Telefilma (hirugarren atala) | Kazuhiro Onohara | 130 minutu (film osoa) |
| 2010 | Toki o Kakeru Shōjo | Pelikula | Masaaki Taniguchi | 122 minutu |
| 2016 | Toki o Kakeru Shōjo | Telesaila | Hitoshi Iwamoto | 54 minutu (5 atal) |

## Erantzuna
### Kritikak

Rotten Tomatoesen arabera %88ko onespena jaso zuen 16 kritika oinarri hartuta batez besteko 6.7/10-ko kalifikazioarekin: "Animaziozko pelikula irudimentsu eta liluragarria diseinu bisual oso efektiboarekin".
Anime News Networken Justin Sevakisek bere "magia absolutuagatik" goraipatu zuen. The Boston Globeko Ty Burrek pelikularen erritmoa eta grafikoak goraipatu zituen, eta Studio Ghibliren obrekin konparatu zuen filma. Liburuaren autore originalak, Yasutaka Tsutsui, pelikula goraipatu zuen bere liburuaren "benetako bigarren belaunaldia" dela esanez Nazioarteko Tokyoko Animazio Azokan.

### Sariak

| Urtea | Saria | Kategoria | Irabazlea/Nominatua | Emaitza |
| 2006 | Sitgeseko Zinemaldia | Pelikula animatu onena | The Girl Who Leapt Through Time | Irabazlea |
| 2006 | Nihon SF Taisho Award | Sari handia | The Girl Who Leapt Through Time | Nominatua |
| 2007 | Akademia Japoniarraren sariak | Urteko animazioa | The Girl Who Leapt Through Time | Irabazlea |
| 2007 | Tokyo Anime Awards | Urteko animazioa | The Girl Who Leapt Through Time | Irabazlea |
| 2007 | Tokyo Anime Awards | Zuzendari saria | Mamoru Hosoda | Irabazlea |
| 2007 | Tokyo Anime Awards | Istorio original onena | The Girl Who Leapt Through Time: Yasutaka Tsutsui | Irabazlea |
| 2007 | Tokyo Anime Awards | Gidoi saria | Satoko Okudera | Irabazlea |
| 2007 | Tokyo Anime Awards | Arte zuzendaritza lorpena | Nizo Yamamoto | Irabazlea |
| 2007 | Tokyo Anime Awards | Pertsonaien diseñu saria | Yoshiyuki Sadamoto | Irabazlea |
| 2009 | Young Artist Awards | Off ahotseko roleko jarduera onena | Emily Hirst | Irabazlea |
Animazio sari handia irabazi zuen Manichi Film Awards 61 ekitaldian, urteko animaziozko film entretenigarrienari ematen zaiona. 2006ko Japoniar Arte Festibalean animazio dibisioan sari handia jaso zuen. Frantziako Aneccyko Animaziozko Zine Festibal Internazionalaren 31 ekitaldian luzemetraientzako sari berezia irabazi zuen, 2007ko ekainaren 16an.

## Soinu banda

| Zbk. | Abestia | Musikagileak |
| 1 | Natsuzora (Irekiera) | Kiyoshi Yoshida |
| 2 | Sketch | Kiyoshi Yoshida |
| 3 | Aria (Goldberg Hensouyoku Yori) | Bach (Goldberg Variations) |
| 4 | Karakuri Tokei (Time Leap) | Kiyoshi Yoshida |
| 5 | Shoujo no Fuan | Kiyoshi Yoshida |
| 6 | Sketch (Bertsio luzea) | Kiyoshi Yoshida |
| 7 | Daylife | Kiyoshi Yoshida |
| 8 | Daiichi Hensouyoku (Goldberg Hensouyoku Yori) | Bach (Goldberg Variations, lehen bariazioa) |
| 9 | Mirai no Kioku | Kiyoshi Yoshida |
| 10 | Seijaku | Kiyoshi Yoshida |
| 11 | Kawaranai Mono (Hari bertsioa) | Hanako Oku Moldaketa: Kiyoshi Yoshida |
| 12 | Natsuzora (Itxiera) | Kiyoshi Yoshida |
| 13 | Time Leap (Bertsio luzea) | Kiyoshi Yoshida |
| 14 | Natsuzora (Bertsio luzea) | Kiyoshi Yoshida |
| 15 | Garnet (Yokokuhen bertsio laburra) | Hanako Oku Moldaketa: Jun Satō |

## Manga

Pelikula komiki egokitzapena izan zuen, Ranmaru Kotonek egina eta Shōnen Acek serializatuta, pelikularen estreinaldiaren hilabete batzuen aurretik. 2009an ingelesezko hizkunzan atera zen Australiarako, Bandai Entertainmenten lizentziarekin eta Madman Entertainmenten banaketarekin. Komikiak pelikularen istorio bera kontatzen du aldaketa txiki batzuekin, hasieran adibidez. Makoto Konnok Kazuko Yoshiyama eta Kazuo Fukamachirekin, nobela originalaren pertsonaia nagusiekin estropezu egiten duela amesten du egokitzapen honetan.Horrez gain komikiak, pelikulak ez bezala, epilogo bat du Kazukon oinarritzen dena.

## Erreferentziak

* ↑ John Berra (2012). Directory of World Cinema: Japan 2, UK: Intellect, pp. 115-116
* ↑ (Gaztelaniaz) «La chica que saltaba a través del tiempo.- Edición DVD» www.selecta-vision.com (Noiz kontsultatua: 2019-02-24).
* ↑ (Gaztelaniaz) «La chica que saltaba a través del tiempo - Edición Bluray» www.selecta-vision.com (Noiz kontsultatua: 2019-02-24).
* ↑ (Gaztelaniaz) «La Chica que Saltaba a través del Tiempo.- Edición Digibook Bluray» www.selecta-vision.com (Noiz kontsultatua: 2019-02-24).
* 1 2 3 4 5 6 7 8 9 10 11 12 13 «La Chica Que Saltaba A Través Del Tiempo - Ficha eldoblaje.com» www.eldoblaje.com (Noiz kontsultatua: 2019-02-24).
* 1 2 3 4 5 6 7 https://www.imdb.com/title/tt8359852/
* ↑ Zoku taimu toraberâ. (Noiz kontsultatua: 2019-03-05).
* ↑ «The Little Girl Who Conquered Time - AsianWiki» asianwiki.com (Noiz kontsultatua: 2019-03-04).
* ↑ «Time Traveller: The Girl Who Leapt Through Time - AsianWiki» asianwiki.com (Noiz kontsultatua: 2019-03-04).
* ↑ «The Girl Who Leapt Through Time (Japanese Drama) - AsianWiki» asianwiki.com (Noiz kontsultatua: 2019-03-04).
* ↑ (Ingelesez) The Girl Who Leapt Through Time (2007). (Noiz kontsultatua: 2019-02-24).
* ↑ (Ingelesez) «The Girl Who Leapt Through Time» Anime News Network (Noiz kontsultatua: 2019-02-24).
* ↑ «Index of /» articles.boston.com (Noiz kontsultatua: 2019-02-24).
* ↑ «ITmedia +D Games�F����N���A�A�j���u���������鏭���v����� (1/2)» nlab.itmedia.co.jp (Noiz kontsultatua: 2019-02-24).
* ↑ (Ingelesez) «Toki wo Kakeru Shoujo Wins at Catalonia» Anime News Network (Noiz kontsultatua: 2019-02-23).
* ↑ «"Toki wo Kakeru Shoujo" Nominated for the 27th Japan SF Grand Prize | ComiPress» www.comipress.com (Noiz kontsultatua: 2019-02-23).
* ↑ (Ingelesez) «Tokio Kakeru Syoujyo Wins Japan Academy Prize» Anime News Network (Noiz kontsultatua: 2019-02-23).
* ↑ (Ingelesez) «Results of 6th Annual Tokyo Anime Awards Announced» Anime News Network (Noiz kontsultatua: 2019-02-23).
* ↑ www.youngartistawards.org (Noiz kontsultatua: 2019-02-23).
* ↑ «2006 [10th Japan Media Arts Festival | Grand Prize THE GIRL WHO LEAPT THROUGH TIME | JAPAN MEDIA ARTS PLAZA»] web.archive.org 2007-04-26 (Noiz kontsultatua: 2019-02-23).

## Kanpo estekak

* Datuak: Q336012